cyanic-selkie/wikianc huggingface dataset:
வைகை எக்ஸ்பிரஸ்
வைகை எக்ஸ்பிரஸ் (Vaigai Express) 2017இல் ஷாஜி கைலாஷ் இயக்கத்திலும், ஆர். கே. தயாரிப்பிலும் வெளிவந்த தமிழ் திரைப்படம். இதில் ஆர். கே மற்றும் நீத்து சந்திரா முக்கிய கதாபாத்திரத்திலும் இனியா (நடிகை) துணை கதாபாத்திரத்திலும் நடித்துள்ளனர். இப்படம் "நதியா கொல்லப்பட்ட ராத்திரி" என்கிற மலையாள மொழிப் படத்தின் மறு ஆக்கமாகும். இது தமிழ்நாட்டில் மார்ச்சு 24, 2017இல் வெளியிடப்பட்டது.
நடிப்பு
ஆர். கே. - ஷராபுதீன் ரஹ்மான்
இனியா (நடிகை) - சுவப்னபிரியா
எம். எசு. பாசுகர் - கிங் கேசவன்
நாசர் - மயில்வாகனன்
மனோபாலா - கன்னித்தீவு கார்மேகம்
ஆர். கே. செல்வமணி
ரமேஷ் கண்ணா - ரமேஷ்
சித்திக் - குமாரசாமி
ஜான் விஜய் - எஸ்.பி. அலெக்ஸ்சாண்டர்
இலங்கையில் வெளியிடப்பட்ட அகரமுதலிகளின் பட்டியல்
இலங்கை எழுத்தாளர்களினால் எழுதி வெளியிடப்பட்ட அகரமுதலிகள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
2006
பகுப்பு:இலங்கைத் தமிழ் நூற்பட்டியல்கள் பகுப்பு:தமிழ் அகராதிகள்
வைகை எக்ஸ்பிரஸ்
நடிப்பு
கோமல் சர்மா - யாமினி
மதன் பாப் - பாவாடைசாமி
ஸ்ரீரஞ்சனி
அர்ச்சனா - அனுராதா
சுஜா வருணே - மாதவி
தயாரிப்பு
2014இல் நடிகரும் தயாரிப்பாளருமான ஆர். கே. இயக்குநர் ஷாஜி கைலாஷிடம் தன் மூன்றாவது படத்திற்காக விருப்பம் தெரிவித்தார். இவர்கள் இருவரும் ஏற்கனவே "எல்லாம் அவன் செயல்" (2008) மற்றும் "என் வழி தனி வழி" (2015) போன்ற படங்களில் இணைந்து பணியாற்றியவர்கள். சென்னையிலுள்ள ஏவிஎம்மில், இதற்கான அறிவிப்புகள் வெளியிடப்பட்டன. அறிவிப்பில், படத்தின் பெயர் "வைகை எக்ஸ்பிரஸ்" எனவும், தான் நடித்து, தயாரிக்கப் போவதாகவும் ஆர். கே. தெரிவித்தார். இப் படத்தில் நடிக்கும் நடிகர்களின் பெயர்கள் இவ் விழாவில் அறிவிக்கப்பட்டன. தமன் இப் படத்திற்கு இசை அமைப்பாளராக ஒப்பந்தம் செய்யப்பட்டார். 2015 பிப்ரவரியில், இத் திரைப்படத்தில் இரு வேடங்களில் நடித்த நீத்து சந்திராவிற்கு படப்பிடிப்பின் போது காயம் ஏற்பட்டது. இயக்குநர் ஆர். கே. செல்வமணி பிரதான எதிரியாக நடிப்பதற்கு தேர்ந்தெடுக்கப்பட்டார். இப் படத்தின் வேலைகள் 2015ன் மத்தியில் முடிக்கப்பட்டு, 2017இல் வெளியிடுவதற்காக நிறுத்தி வைக்கப்பட்டது.
வெளியீடு
"வைகை எக்ஸ்பிரஸ்" மார்ச்சு 24, 2017இல் தமிழ்நாடு முழுவதும் வெளியிடப்பட்டது. தி டைம்ஸ் ஆஃப் இந்தியா இப் படத்திற்கு எதிர்மறையான விமர்சனத்தை வழங்கியது.
வெளி இணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தமன் இசையமைத்த தமிழ் திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:சிங்கமுத்து நடித்த திரைப்படங்கள்
பெரி ஹயாம்
பெரி ஹயாம்  (Barry Hyam , பிறப்பு: செப்டம்பர் 9 1975 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 61 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 1993-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பெரி ஹயாம் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
வாஞ்சிதேவன் அண்ணாமலை
வாஞ்சிதேவன் அண்ணாமலை மலேசியாவில் எழுத்தாளர்களுள் ஒருவரான இவர் வாஞ்சிதேவன் சோமசன்மா எனும் புனைப்பெயரில் எழுதிவருகின்றார். மலேசியாவின் எழுத்தாளர் தம்பதிகளான மலேசியக் கவியரசு சோமசன்மா- அமிர்தம் சோமசன்மா அவர்களின் புதல்வரான இவர் ஒரு இளங்கலைப் பட்டதாரி. உயர்நிலைப் பள்ளி ஆசிரியராக பணிபுரிகிறார்.
எழுத்துத் துறை ஈடுபாடு
1982 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகள், புதுக்கவிதைகள், சிறுகதைகள், ஆய்வுக் கட்டுரைகள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள்
புன்னகை மன்னன்
புன்னகை மன்னன் (Punnagai Mannan) 1986 ஆம் ஆண்டு வெளிவந்த தமிழ்த் திரைப்படமாகும். கே. பாலசந்தரின் இயக்கத்தில் வெளிவந்த இத்திரைப்படத்தில் கமல்ஹாசன் (மாறுபட்ட இரு வேடங்களில்), ரேவதி, ஸ்ரீவித்யா,ரேகா,மற்றும் பலர் நடித்திருந்தனர்.
இத்திரைப்படமானது 1986 ஆண்டு தீபாவளி அன்று வெளியானது. சுரேஸ் கிருஷ்ணா இத்திரைப்படத்தில் இணை இயக்குனராக பணியாற்றினார். இத்திரைப்படம் 25 வாரங்களுக்கு மேல் திரையரங்குகளில் திரையிடப்பட்டு பொண்விழா கொண்டாடப்பட்டது. இந்தியில் "சாச்சா சார்லி" என்ற பெயரில் வெளியானது.
கதை
காதலர்களான சேதுவும் ரஞ்சனியும் ஒரு குன்றிற்கு வருகிறார்கள், அங்கு அவர்கள் திருமணத்திற்கு எதிராக ரஞ்சனியின் பெற்றோர்கள் கொடுத்த அழுத்தத்தால் தற்கொலை செய்து கொள்ள திட்டமிட்டுள்ளனர். சாதாரண குடிகார சமையல்காரரின் மகனான சேது, ரஞ்சனிக்கு மாப்பிள்ளையாக அவளது பெற்றோர் ஏற்கவில்லை;  சேதுவை கொன்று விடுவோம் அல்லது தற்கொலை செய்து கொள்வோம் என ரஞ்சனியை மிரட்டினர். இருவரும் பாறையிலிருந்து குதிக்கிறார்கள்;  ரஞ்சனி இறக்கும் போது சேது மரத்தில் சிக்கி உயிர் பிழைக்கிறார். ரஞ்சனியை சேது கொன்றதாகப் பொய் வழக்குப் போட்டு சேதுவை சிறையில் அடைக்க ரஞ்சனியின் தந்தை முயற்சி செய்தாலும், அதை நிரூபிக்க வலுவான ஆதாரம் இல்லை. தற்கொலைக்கு முயன்றதாக சேது கைது செய்யப்பட்டார்.
ஒரு வருடம் கழித்து, சேது விடுவிக்கப்படுகிறார். நடனப் பள்ளியின் உரிமையாளரான அவரது அத்தை பத்மினி, அவர் முன்னாள் மாணவர் என்பதால் அவருக்கு நடன மாஸ்டர் வேலையை வழங்குகிறார். சேது தனது அன்பின் நினைவாக குன்றின் மீது தவறாமல் வருகை தருகிறார். செல்லும் வழியில் தேர்வில் தோல்வியடைந்ததற்காக தற்கொலைக்கு முயற்சிக்கும் ஒரு பெண்ணைப் பார்த்து, அவளைத் தடுத்து நிறுத்துகிறார். மீண்டும் அந்த பெண்ணை கேலரியில் சந்திக்கிறான். அந்த பெண் தன்னை மாலினி என்று அவனுக்கு அறிமுகம் செய்து கொள்கிறாள் ஆனால் அவன் அவளை புறக்கணிக்கிறான். மாலினி மீண்டும் ஒரு சுற்றுலா தலத்தில் சேதுவை சந்திக்கிறார், அங்கு அவருக்குத் தெரியாமல் அவரது புகைப்படங்களை கிளிக் செய்கிறார், ஆனால் சேது இதை உணர்ந்து அவரது கேமராவை அழித்துவிடுகிறார். மாலினி அவனை அவனது மாணவனாக அவனது பள்ளிக்கு துரத்துகிறாள். சேது அவளை பலமுறை அவமதிக்கிறான் ஆனால் மாலினி அவனிடம் அன்பை வளர்த்துக் கொள்கிறாள்.
மாலினி தற்செயலாக சேதுவின் மாமா செல்லப்பாவைச் சந்திக்கிறார், அவர் சார்லி சாப்ளின் போல் உடை அணிந்து மக்களை சிரிக்க வைக்கிறார். சேதுவின் தோல்வியுற்ற காதலை அவனிடமிருந்து அவள் அறிந்துகொள்கிறாள், இது சேதுவின் மீதான பாசத்தை அதிகரிக்கிறது. சேதுவின் மனதை வெல்ல செல்லப்பா அவளுக்கு உதவுகிறார். மாலினி ஒரு சிங்களப் பெண், அதனால் அவள் தன் வகுப்புத் தோழனால் பலமுறை பிரச்சனைகளை எதிர்கொள்கிறாள், ஒவ்வொரு முறையும் சேதுவால் மீட்கப்படுகிறாள். சேது அவளை எப்பொழுதும் அவமானப்படுத்தினாலும், அவன் மனதில் ஒரு சாஃப்ட் கார்னர் உருவாகிறது. சேது தன்னை காதலிக்க ஆரம்பித்துவிட்டான் என்பதை உணர்ந்தான் ஆனால் அவன் தோல்வியுற்றவன் என்பதால் என்ன செய்வது என்று குழம்புகிறான். மாலினியை நேசிப்பதைத் தடுக்க சேதுவின் தொடர்ச்சியான முயற்சிகள் தோல்வியடைகின்றன, மேலும் அவர் பாறைப் பகுதியில் ரஞ்சனியிடம் இருந்து தனது புதிய காதலுக்கான ஆசீர்வாதத்தின் அடையாளத்தைப் பெறுகிறார். கடைசியாக அவளிடம் தன் காதலை ஒப்புக்கொண்டு அவளிடம் பிரபோஸ் செய்கிறான்.
மாலினி செல்லப்பாவின் நகைச்சுவை உணர்வை ரசிப்பதால் அவருடன் தொடர்ந்து நேரத்தை செலவிடுகிறார். இது சேதுவை பொறாமைப்பட வைக்கிறது, அதனால் அவர் செல்லப்பாவின் நடத்தையைப் பின்பற்ற முயற்சிக்கிறார், ஆனால் இறுதியில் காயமடைகிறார். செல்லப்பா தனது கடந்த காலத்தை மறக்க, சாப்ளின் முகமூடியை அணிந்த ஒரு தோல்வியுற்ற காதலன் என்பதை சேது கண்டுபிடித்தார். சேதுவும் மாலினியும் செல்லப்பாவையும் பத்மினியையும் இணைக்கிறார்கள். மாலினி சிங்களவர் மற்றும் சேது ஒரு தமிழர் என சேது மீண்டும் மாலினியின் தந்தையின் அழுத்தத்தை எதிர்கொள்கிறார். இருவரும் தங்கள் காதலில் வெற்றி பெற கடுமையாக போராடுகிறார்கள். மாலினி சேதுவுடன் சேர இலங்கையிலிருந்து தமிழ்நாட்டிற்கு தப்பிச் செல்லும் அளவிற்கு செல்கிறார். மாலினிக்கும் சேதுவுக்கும் இடையே உள்ள இறுக்கமான பிணைப்பைப் புரிந்துகொண்ட மாலினியின் தந்தை அவர்களின் திருமணத்திற்கு ஒப்புதல் அளித்தார்.
சேதுவின் திருமணத்தைப் பற்றி கேள்விப்படும் ரஞ்சனியின் தந்தை, தனது மகளின் மரணத்திற்கு "பழிவாங்க" நினைக்கிறார். சேதுவின் நிச்சயதார்த்த நாளில், அவர் தனது மகனுக்கான பரிசாகக் காட்டி, சேதுவின் தந்தையிடம் ஒரு கூடை நிறைய ஆப்பிள்களைக் கொடுக்கிறார். வெடிகுண்டு பற்றி தெரியாத சேதுவின் அப்பா, செல்லப்பாவின் காரில் கூடையை வைத்திருக்கிறார். சேதுவும் மாலினியும் வெடிகுண்டு வைத்திருக்கும் செல்லப்பாவின் காரில் சேதுவின் காதல் குன்றைப் பார்க்க புறப்பட்டனர். சேதுவின் தந்தையும் செல்லப்பாவும் வெடிகுண்டு பற்றி அறிந்து சேதுவையும் மாலினியையும் தடுக்க முயன்றனர், பலனில்லை;  அதைத் தொடர்ந்து நடந்த வெடிப்பில் சேதுவும் மாலினியும் கொல்லப்பட்டனர். செல்லப்பா அவர்கள் இறந்த இடத்தில் மலர் மழை பொழிகிறார்.
பாடல்கள்
பாடல்களுக்கு இளையராஜா இசையமைத்திருந்தார்.
வெளியிணைப்பு
பகுப்பு:1986 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:ஸ்ரீவித்யா நடித்த திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள்
புதிய சனநாயக மார்க்சிச லெனினிசக் கட்சி
புதிய சனநாயக மார்க்சிச-லெனினிசக் கட்சி (New-Democratic Marxist-Leninist Party, NDMLP) என்பது இலங்கையில் நீண்டகாலமாக இயங்கி வரும் ஒர் இடதுசாரி சமூக, அரசியல் கட்சி ஆகும். மாக்சியம், லெனினியம், மற்றும் மாவோயிசம் ஆகிய சிந்தனைகளைத் தனது வழிகாட்டியாகக் கொண்டுள்ளது.
1960களில் யாழ்ப்பாணத்தில் நடைபெற்ற தீண்டாமை ஒழிப்பு எதிர்ப்புப் போராட்டம், மலையகத்தில் மேல் கொத்மலை நீர்த்தேக்க எதிர்ப்புப் போராட்டம் போன்றவற்றில் இந்தக் கட்சியின் பங்கு கணிசமானது. இடதுசாரிய அடிப்படையில் வர்க்க அரசியலை இவர்கள் முன்னெடுக்கிறார்கள்.
வரலாறு
இக்கட்சி முதன் முதலாக 1978 ஆம் ஆண்டு இலங்கைக் கம்யூனிஸ்ட் கட்சி (இடது) என்ற பெயரில் நிறுவப்பட்டது. இதன் நிறுவக பொதுச் செயலாளர் கே. ஏ. சுப்பிரமணியம் ஆவார். 1991 ஆம் ஆண்டு நடந்த தனது இரண்டாவது தேசிய மாநாட்டில் இது தனது பெயரை புதிய சனநாயகக் கட்சி என மாற்றிக்கொண்டது. பின்னர் 2010 சூன் மாதத்தில் கொழும்பில் இடம்பெற்ற தனது 5வது அனைத்து இலங்கை மாநாட்டில் தனது பெயரை புதிய ஜனநாயக மாக்சிச-லெனினிசக் கட்சி என மாற்றிக் கொண்டது. இக்கட்சி இலங்கையின் தேர்தல் ஆணையகத்தில் 2020 அக்டோபர் 14 அன்று அங்கீகரிக்கப்பட்ட அரசியல் கட்சியாகப் பதிவு செய்யப்பட்டது. இதன் தேர்தல் சின்னம் "வெந்நீர்க்கெண்டி" (கேத்தல்) ஆகும்.
முக்கிய நான்கு முரண்பாடுகள்
இக்கட்சி இலங்கையில் நான்கு முக்கிய முரண்பாடுகள் உண்டு என்றும், நான்கு முனைகளிலும் சமகாலத்தில் போராட வேண்டும் என்றும் கூறுகிறது. இதில் இன முரண்பாடு முதன்மை முரண்பாடாகவும் வர்க்க முரண்பாடு அடிப்படை முரண்பாடாகவும் கொள்ளப்படுகிறது.
தேசிய இனப்பிரச்சினையில் கட்சியின் நிலைப்பாடு
இலங்கையில், சிங்களவர், இலங்கைத் தமிழர், முஸ்லிம்கள், மலையகத் தமிழர் எனும் நான்கு தேசிய இனங்களும் பல்வேறு இனக்குழுக்களும் பழங்குடிகளும் வாழ்வதாக வரையறுக்கும் இக்கட்சி, இலங்கையின் தேசிய இனப்பிரச்சினைக்குத் தீர்வாக ஒன்றுபட்ட இலங்கைக்குள் நான்கு தேசிய இனங்களுக்குமான சுயநிர்ணய உரிமையின் அடிப்படையிலான தீர்வினை முன்மொழிகிறது.
அனைத்துலக உறவுகள்
உலக அளவில் பல்வேறு நாடுகளிலும் இயங்கும் மார்க்சிச - லெனினிசக் கட்சிகளுடனும் இடதுசாரிக் கட்சிகளுடனும் உறவினைப் பேணும் இக்கட்சி, புரட்சிகரக் கட்சிகள் அமைப்புக்களின் அனைத்துலக ஒருங்கமைப்பு (ICOR) இல் அங்கம் வகிக்கிறது.
வெளி இணைப்புகள்
பகுப்பு:இலங்கைத் தமிழ் இடதுசாரி அமைப்புகள் பகுப்பு:இலங்கை அரசியல் கட்சிகள் பகுப்பு:1978இல் நிறுவப்பட்ட அரசியல் கட்சிகள் பகுப்பு:இலங்கையில் பொதுவுடைமை
இயோசினோரி ஓசூமி
இயோசினோரி ஓசூமி (大隅 良典) (பிறப்பு பிப்பரவரி 9, 1945) ஓர் சப்பானிய உயிரணுவியல் ஆய்வாளர். உயிரணுக்கள் சிலசூழல்களில் தன்னையே அழித்துக்கொள்கின்றன. உயிரணுக்கள் தன்னையே அழித்துக்கொள்ளும் இத்துறையில் இவர் பெயர் நாட்டியவர். 2016 ஆண்டுக்கான உடலியக்கவியல் மருத்துவ நோபல் பரிசை வென்றுள்ளார். இயோசினோரி ஓசூமி தோக்கியோ தொழினுட்பக் கழகத்தில் முன்னெல்லை ஆய்வு நடுவத்தில் பேராசிரியராகப் பணியாற்றுகிறார். இவர் அடிப்படை அறிவியல் பிரிவுக்கான கியோட்டோ பரிசை 2012 இல் வென்றார்
வாழ்க்கைக் குறிப்பு
ஓசூமி பிப்பிரவரி 9, 1945 இல் சப்பானில் புக்குவோக்கா (Fukuoka) என்னுமிடத்தில் பிறந்தார். 1967 ஆம் ஆண்டு அறிவியலில் இளநிலைப் பட்டம் பெற்றார். பின்னர் 1974 இல் 'D.Sci' என்னும் முனைவர்ப்பட்டம் பெற்றார். இவ்விரண்டையுமே தோக்கியோ பல்கலைக்கழகத்தில் பெற்றார். 1974-77 காலப்பகுதியில் அமெரிக்காவில் நியூயார்க்கு நகரத்தில் உள்ள இராக்கபெல்லர் பல்கலைக்கழகத்தில் முதுமுனைவராக ஆய்வு செய்தார்.
இவர் பின்னர் தோக்கியோ பல்கலைக்கழகத்துக்கு 1977 இல் இணை ஆய்வாளராகச் சேர்ந்தார். பின்னர் 1986 இல் விரிவுரையாளராக உயர்ந்தார். அதன் பின்னர் 1988 இல் இணைப்பேராசிரியராக உயர்ந்தார். 1996 இல் ஓக்காசாக்கி நகரத்தில் உள்ள அடிப்படை உயிரியலுக்கான நாடளாவிய கழகத்தில் (National Institute for Basic Biology) பேராசிரியராகச் சேர்ந்தார். அதன் பின்னர் 2004 முதல் 2009 வரை சப்பானில் உள்ள அயாமா (Hayama) என்னுமிடத்தில் உள்ள முன்னேறிய பட்ட ஆய்வுகளுக்கான பல்கலைக்கழகத்திலும் (Graduate University for Advanced Studies) பேராசிரியராக இருந்தார் 2009 இல் மூன்றுபதவிகளையும் கொண்டிருக்கும் நிலைக்கு நகர்ந்தார். அடிப்படை உயிரியலுக்கான நாடளாவிய கழகத்திலும், முன்னேறிய பட்ட ஆய்வுகளுக்கான பல்கலைக்கழகத்திலும் ஓய்வுநிலைப் பேராசிரியராகவும், தோக்கியோ தொழினுட்பக் கழகத்தில் பேராசிரியராகவும் இருந்தார். 2014 இல் ஓய்வு பெற்றபிறகு தோக்கியோ தொழினுட்பக் கழகத்தின் புத்தாக்க ஆய்வுகளுக்கான கழகத்தில் (Institute of Innovative Research) பேராசிரியராக இருந்தார். தற்பொழுது அதே கழகத்தின் தலைவராக இருக்கின்றார்.
2016 இல் உடலியக்கவியல் மருத்துவத்துறைக்கான நோபல் பரிசை வென்றார். இது உயிரணுக்கள் தன்னை அழிக்கும் (autophagy) முறைகளை விளக்கியமைக்காக வழங்கப்பட்டது.
மேற்கோள்களும் அடிக்குறிப்புகளும்
பகுப்பு:சப்பானிய உயிரியலாளர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:1945 பிறப்புகள் பகுப்பு:வாழும் நபர்கள் பகுப்பு:நோபல் பரிசு பெற்ற சப்பானியர்கள்
1947-1948 ரஜௌரி படுகொலைகள்
1947-1948 ராஜௌரி படுகொலைகள் (1947–1948 Rajouri massacre) ஜம்மு -காஷ்மீர் மாநிலத்தில் உள்ள ரஜௌரி மாவட்டத்தில் ஆயிரக்கணக்கான இந்து மற்றும் சீக்கியர்கள் மற்றும் அகதிகளை இந்திய-பாகிஸ்தான் போர், 1947 - 1948 இன் போது ஆசாத் காஷ்மீர் படைகள் மற்றும் நடுவண் நிர்வாகத்தில் பழங்குடிப் பகுதிகள் உள்ள பழங்குடி போராளிகளால் கொல்லப்பட்டனர். ரஜௌரி நகரத்தின் 'முற்றுகை' 7 நவம்பர் 1947 இல் தொடங்கி, 12 April 1948 அன்று இந்திய இராணுவம் மீண்டும் கைப்பற்றியபோது முடிந்தது. இந்த படுகொலை ஆண்டுதோறும் ரஜௌரி மற்றும் ஒன்றியப் பகுதி (இந்தியா) ஜம்மு -காஷ்மீரில் நினைவுகூரப்படுகிறது.
பின்னணி
thumb| [[ஜம்மு காஷ்மீர் இராச்சியம்|ஜம்மு காஷ்மீரின் மகாராஜா ஹரி சிங்]] 1947 இல் இந்தியப் பிரிவினையின்போது, சுதேச அரசுகளுக்கு இந்தியா அல்லது பாகிஸ்தானுடன் இணைவது அல்லது சுதந்திரமாக இருப்பதற்கான வாய்ப்புகள் இருந்தன. ஜம்மு காஷ்மீர் மகாராஜா ஹரி சிங் சுதந்திரமாக இருக்க விரும்பினார். 19 July 1947 பாகிஸ்தானுடன் இணைவதற்கு ஆதரவாக அறிவிக்கப்பட்ட முஸ்லிம் மாநாட்டைத் தவிர, மாநிலத்தின் அனைத்து முக்கிய அரசியல் குழுக்களும் மகாராஜாவின் முடிவை ஆதரித்தன. மாநிலத்தின் ஜம்மு மாகாணத்தில் முஸ்லிம் மாநாடு பிரபலமாக இருந்தது. இது அகில இந்திய முஸ்லீம் லீக் உடன் நெருக்கமாக இருந்தது, இந்த அமைப்பு பாகிஸ்தானை மரபுரிமையாகக் கொண்டது.
செப்டம்பர் மற்றும் நவம்பர் 1947 க்கு இடையில், ரஜௌரி மற்றும் பூஞ்ச் மேற்குப் பகுதிகளில் இருந்து ஏராளமான இந்து மற்றும் சீக்கிய அகதிகள் தாக்குதலில் இருந்து தப்பிக்க முயன்றனர். ரஜௌரியின் மக்கள் தொகை 5,000 முதல் 40,000 வரை அதிகரித்தது. பூஞ்ச் மக்கள் தொகை 10,000 முதல் கிட்டத்தட்ட 50,000 மக்களாக அதிகரித்துள்ளது.
மியான் இப்திகருதீனின் ஆதரவுடன், முஸ்லிம் மாநாட்டுத் தலைவர் சர்தார் இப்ராகிம் 1947 பூஞ்ச் கிளர்ச்சிக்காக பாகிஸ்தான் கர்னல் அக்பர் கானை சந்தித்தார். சர்தார் இப்ராகிம் கிளர்ச்சியாளர்களுக்காக ஆயுதங்களைக் கேட்டுப் பெற்றார். பாகிஸ்தான் பஞ்சாபில் உள்ள முர்ரேயில் ஒரு தளத்தை நிறுவுவதற்காகவும், ஜம்மு -காஷ்மீருக்கு கடத்தப்படவிருந்த NWFP இல் ஆயுதங்கள் மற்றும் வெடிமருந்துகளை வாங்கவும் வாங்க முயன்றனர்.
இதற்கிடையில் மகாராஜா, செப்டம்பர் 2/3 அன்று கதூவாவில் இருந்து 400 ஆயுதம் ஏந்திய முஸ்லீம்கள் நுழைந்ததாக கூறினார்.இந்தத் தகவல்கள் மேற்கு பஞ்சாப் முதல்வர் மற்றும் ராவல்பிண்டி துணை ஆணையருக்குத் தெரிவிக்கப்பட்டு ஊடுருவலை கட்டுப்படுத்த வலியுறுத்தப்பட்டது. செப்டம்பர் 6, 13 மற்றும் 22 ஆகிய தேதிகளில் பாகிஸ்தானின் சோதனைகள் மேற்கொள்ளப்பட்டு பதிவு செய்யப்பட்டன. செப்டம்பர் 17 அன்று, ஆயுததாரிகள் மாநிலப் படைகளைச் சுட்டு பாகிஸ்தானுக்கு தப்பிச் சென்றனர்.
செப்டம்பர் 12, 1947 அன்று, அப்போதைய பிரதமரும் பாகிஸ்தானின் பாதுகாப்பு அமைச்சருமான லியாகத் அலிகான், படைத் தளபதி அக்பர் கான் மற்றும் சர்தார் சௌகத் அயாத் கான் ஆகியோரால் மேற்கொள்ளப்பட்ட காஷ்மீர் மீது படையெடுப்பதற்கான இரண்டு திட்டங்களுக்கு ஒப்புதல் அளித்தார். பஷ்தூன் பழங்குடியினர் ஆயுதத் தாக்குதலுக்கு அணிதிரட்டப்பட்டனர்.
ஜம்மு-காஷ்மீர் மாநிலப் படைகளால் ஜம்மு வழியாக முறையே கிழக்கு பஞ்சாப் மற்றும் மேற்கு பஞ்சாபில் இருந்து சுமார் 100,000 முஸ்லீம்கள் மற்றும் முஸ்லிம் அல்லாதவர்கள் பாதுகாப்பாக அழைத்துச் செல்லப்பட்டனர்.
அக்டோபர் 6, 1947 பூஞ்ச் கிளர்ச்சி அதிகாரப்பூர்வமாக தொடங்கியது. இரண்டு நாட்களுக்குப் பிறகு, பாகிஸ்தான் படைகள் ஜம்மு மற்றும் கதூவாவின் எல்லை மாவட்டங்களில் மீண்டும் தாக்குதல் நடத்தின. 14 அக்டோபர், 1947 ஜம்மு படுகொலை தொடங்கியது. ஜம்மு -காஷ்மீரில் அக்டோபர் 22, 1947 அன்று பல்வேறு இடங்களிலிருந்து பழங்குடியினர் படையெடுப்புடன் போர் அதிகாரப்பூர்வமாக தொடங்கியது. கொள்ளை மற்றும் கொலை பரவலாக நடந்தது.
சான்றுகள்
பகுப்பு:சீக்கிய வரலாறு பகுப்பு:இந்தியாவில் வன்கலவி
கைலாஷ் சௌத்ரி
கைலாஷ் சௌத்ரி இந்திய அரசியல்வாதியும் ராஜஸ்தான் மாநில பாரதிய ஜனதா கட்சியின் அரசியல்வாதியும், நரேந்திர மோதியின் இரண்டாம் அமைச்சரவையில் மே, 2019 முதல் விவசாயத் துறையின் இணை அமைச்சராக பொறுப்பேற்றார். முன்னர் இவர் இராஜஸ்தான் சட்டமன்ற உறுப்பினராக இருந்துள்ளார்.
மேற்கோள்கள்
பகுப்பு:இராசத்தான் சட்டமன்ற உறுப்பினர்கள் பகுப்பு:17வது மக்களவை உறுப்பினர்கள் பகுப்பு:இந்திய அமைச்சர்கள்
பிளாவியன் அபோன்சோ
ஃபிளாவியன் அபோன்சோ (Flavian Aponso, பிறப்பு: அக்டோபர் 28 1952), நெதர்லாந்து துடுப்பாட்டக்காரர்), இலங்கை, கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஐந்து இல் கலந்து கொண்டுள்ளார். நெதர்லாந்துத் தேசிய அணியினை 1996 இல் பிரதிநிதித்துவப் படுத்தியுள்ளார்.
ஆ. கந்தையா
'''ஆ. கந்தையா''' (மார்ச் 19, 1928 - அக்டோபர் 3, 2011) ஈழத்துத் தமிழறிஞரும் எழுத்தாளரும் ஆவார். கட்டுரை, விமரிசனம், மொழிபெயர்ப்பு ஆகிய துறைகளில் ஈடுபட்டவர். யாழ்ப்பாணத்தைப் பிறப்பிடமாகக் கொண்ட இவர் புலம் பெயர்ந்து ஆஸ்திரேலியாவின் சிட்னி நகரில் வசித்து வந்தவர்.
வாழ்க்கைக் குறிப்பு
கந்தையா யாழ்ப்பாணத்தில் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள மறவன்புலவு என்ற ஊரில் ஆறுமுகம், சிவகாமி ஆகியோருக்குப் பிறந்தார். தனது ஆரம்பக் கல்வியை மறவன்புலவு சகலகலாவல்லி வித்தியாசாலையிலும், நுணாவில் மகாலக்சுமி வித்தியாசாலையிலும் உயர்கல்வியை யாழ்ப்பாணம் இந்துக் கல்லூரியிலும் (1948-49) பயின்றார். பள்ளிப் படிப்பின் பின்னர் பலாலி ஆசிரியர் பயிற்சிக் கல்லூரியில் இணைந்து பயிற்சி பெற்ற ஆசிரியராக வெளியேறினார். 1953 முதல் 1955 வரை கொழும்பு இந்துக் கல்லூரியில் ஆரம்பப் பள்ளி ஆசிரியராகப் பணியாற்றினார்.
1956 இல் சென்னை சென்று பச்சையப்பன் கல்லூரியில் முனைவர் மு. வரதராசன் போன்றோரின் வழிகாட்டலில் தமிழ்த் துறையில் பட்டம் பெற்றார். வரதராசனாரின் நெறியில் தந்தையின் பரிசு என்னும் நூலை எழுதியிருக்கிறார். இலண்டன் பல்கலைக்கழகத்தில் 'பக்தி இலக்கியம்' பற்றி ஆய்வு மேற்கொண்டு கலாநிதிப் பட்டம் பெற்றார். கொழும்பு திறந்த பல்கலைக்கழகத்தில் துணைவேந்தராக கடமையாற்றினார். இலண்டன் பல்கலைக்கழகத் தமிழ்த்துறையிலும், இலங்கைத் திறந்த பல்கலைக்கழகத்திலும் சிட்னிப் பல்கலைக்கழகத்திலும் தமிழை இரண்டாம் மொழியாகக் கற்பித்தார்.
1978-80ஆம் ஆண்டுகளில் இலங்கை களனிப் பல்கலைக்கழகத்தில் தமிழ்த்துறைத் தலைவராகப் பணியாற்றினார். 1984-85ஆம் ஆண்டுகளில் பிரித்தானியத் திறந்த பல்கலைக்கழகத்தில் தொலைக்கல்வி பயின்றவர். இலங்கைக் கல்விச் சேவை ஆணைக்குழுவின் உறுப்பினராக எட்டு ஆண்டுகள் பணியாற்றினார்.
மேலைத்தேய ஆங்கில இலக்கிய கர்த்தாக்களையும் அவர்களது படைப்புகளையும் தமிழில் அறிமுகப்படுத்தியவர். அவுஸ்திரேலியாவுக்குப் புலம் பெயர்ந்த பின்பும் தமிழ், ஆங்கில மொழிகளில் எழுதியவர்.
மொழிபெயர்ப்புத் துறையில் ஈடுபட்டுள்ள இவர் அவுஸ்திரேலிய சிறப்பு ஒலிபரப்புச் சேவைக்காக கமலஹாசன் நடித்த நாயகன் திரைப்படத்துக்கு ஆங்கில உபதலைப்புகளை எழுதினார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:ஆஸ்திரேலியத் தமிழ் எழுத்தாளர்கள் பகுப்பு:ஆஸ்திரேலியத் தமிழர் பகுப்பு:1928 பிறப்புகள் பகுப்பு:2011 இறப்புகள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
இலங்கை அரசியலமைப்பு நெருக்கடி 2018
இலங்கை அரசியலமைப்பு நெருக்கடி 2018 (2018 Sri Lankan constitutional crisis) இலங்கையில் அரசுத்தலைவர் மைத்திரிபால சிறிசேன 2018 அக்டோபர் 26 அன்று நடப்பு பிரதமர் ரணில் விக்கிரமசிங்கவை பதவியில் இருந்து நீக்கி முன்னாள் அரசுத்தலைவர் மகிந்த ராசபக்சவை பிரதமராக நியமித்ததை அடுத்து ஆரம்பமானது. இதனை அடுத்து நாட்டில் இரண்டு பிரதமர்கள் உள்ள நிலை ஏற்பட்டது. விக்கிரமசிங்க இந்த நியமனம் சட்டவிரோதமானது எனக் கூறி பதவி விலக மறுத்துவிட்டார்.
அரசுத்தலைவரின் இந்தத் திடீர் முடிவு பெரும் அரசியல் கொந்தளிப்பை நாட்டில் ஏற்படுத்தியதோடல்லாது, பன்னாட்டு சமூகத்தின் விமரிசனத்துக்கும் உள்ளானது. விக்கிரமசிங்க, நாடாளுமன்றத்தின் பெரும்பாலான உறுப்பினர்கள், மற்றும் எதிர்க்கட்சிகள் ராசபக்சவின் நியமனத்தை இலங்கை அரசியலமைப்புக்கு முரணானது எனக் கூறி ஏற்றுக்கொள்ளவில்லை. தனக்கே நாடாளுமன்றத்தில் பெரும்பான்மையின் ஆதரவு உள்ளதாக விக்கிரமசிங்க அறிவித்து, நாடாளுமன்றத்தை உடனடியாகக் கூட்டுமாறு சபாநாயகர் கரு ஜயசூரியவைக் கேட்டுக் கொண்டார். நாடாளுமன்றத்தை மீண்டும் கூட்டுவதற்கு இணங்காத சிறிசேன அக்டோபர் 27 அன்று நாடாளுமன்ற அமர்வுகளை நவம்பர் 16 வரை ஒத்தி வைத்தார். ராசபக்ச பிரதமராகத் தேவையான அறுதிப் பெரும்பான்மையைப் பெறமுடியாததால், சிறிசேன சிறப்பு வர்த்தமானி மூலம் நவம்பர் 9 அன்று நாடாளுமன்றத்தைக் கலைத்தார். ஐக்கிய தேசியக் கட்சியும் ஏனைய எதிர்க்கட்சிகள் மற்றும் சமூக நிறுவனங்களும் இதனை அரசியலமைப்புக்கு முரணானது எனக் கூறி உச்சநீதிமன்றத்தில் வழக்குத் தொடுத்து, 2018 டிசம்பர் வரை இடைக்காலத் தடையைப் பெற்றன.
2009-இல் ஈழப் போர் முடிவடைந்த நாளில் இருந்து ராசபக்ச இலங்கை அரசியலில் சரச்சைக்குரியவர்களாக இருந்து வந்துள்ளார். அவரும், அவரது குடும்பமும் ஊழல் குற்றச்சாட்டுகளுக்கு உட்படுத்தப்பட்டுள்ளனர். ராசபக்சவின் ஆட்சிக்காலத்தில் ஊடகவியலாளர்கள், மற்றும் ஏனையோரின் படுகொலைகள், மற்றும் காணாமல் ஆக்கப்பட்டோர் விவகாரத்தில் வழக்குகள் முடிவுறாத நிலையில் உள்ளன. 2018 டிசம்பரில் அரச தலைவர் மைத்திரி பால சிறிசேன நாடாளுமன்றத்தை கலைத்தது சட்ட விரோதமானது என்று உச்சநீதிமன்றம் தீர்ப்பு வழங்கியது. இதையடுத்து மகிந்த ராஜபக்ச பிரதமர் பதவியிலிருந்து விலகினார். இதையடுத்து மீண்டும் ரணில் விக்கிரமசிங்கே பிரதமராக பதவியேற்றார். இதை தொடர்ந்து அரசியலமைப்பு நெருக்கடி முடிவடைந்தது.
மேற்கோள்கள்
பகுப்பு:2018 இல் இலங்கை பகுப்பு:இலங்கை வரலாறு பகுப்பு:இலங்கை அரசியல்
புளூடூத்
thumb|300px|புளூடூத் சின்னம்புளூடூத் என்பது டேட்டா பரிமாற்றத்திற்கான கம்பியில்லா தொழில்நுட்ப தரநிலை ஆகும். இது இருபது, முப்பது மீட்டர் வரை வேலை செய்கிறது. நிலையான மற்றும் மொபைல் சாதனங்களிலிருந்து 2.4 -2.485 GHz [3]) UHF ரேடியோ அலைவரிசை மூலமாக டேட்டா அனுப்பப்படுகிறது. புளூடூத் சமிக்ஞைகள் சுவர்களை கடக்க முடியாது. 1994 ஆம் ஆண்டு எரிக்குசன்  நிறுவனத்தில் வேலை செய்துகொண்டிருந்த டச்சு மின் பொறியியலாளர் சாப் ஆற்சன் இந்த தொழில்நுட்பத்தை கண்டுபிடித்தார்[4]. இந்த தொழில்நுட்பம் முதலில் RS-232 தரவு கேபிள்களுக்கு ஒரு கம்பியில்லா மாற்றலாக தயாரிக்கப்பட்டது.
தொலைத்தொடர்பு, கணினி, நெட்வொர்க்கிங் மற்றும் மின்னணுவியல் நிறுவங்களிலிருந்து 30,000க்கும் அதிகமான உறுப்பினர்கள் கொண்டிருக்கும் ப்ளூடூத் SIG மூலமாக ப்ளூடூத் நிர்வகிக்கப்படுகிறது[5]. ஐஇஇஇ (IEEE) 802.15.1 என்கிற  ப்ளூடூத் தரநிலையாக நிர்ணயித்தது, ஆனால் இந்த தரநிலையை  ஐஇஇஇ பராமரிப்பதில்லை. புளூடூத் SIG இந்த பொறுப்பை ஏற்றுக்கொண்டிருக்கிறது[6]. புளூடூத் சாதனங்களை  விற்கும் நிறுவனங்கள் Bluetooth SIG தரங்களை சந்திக்க வேண்டும்[7].
பிறப்பிடம்: 1989 இல் சுவீடனில் லுண்ட் என்கிற நகரத்தில், எரிக்சன் மொபைல் நிறுவனத்தில் நில்சு ரைட்பெக் (CTO), மற்றும் ஓகன் உல்மான் ஆகியவர்களால் வேலை தொடங்கப்பட்டது. இரண்டு காப்புரிமைகல் (SE 8902098-6, 1989-06-12 மற்றும் SE 9202239, 1992-07-24) வெளியிட பட்டன. இந்த இரண்டு காப்புரிமைகள் படி, கம்பியில்லா செவிப்பொறி உருவாக்குவதுதான் இந்த வேலையின் நோக்கம். டோற்ட் விங்ரென், சாப் ஆற்சன்,  மற்றும் சிவென் மேட்டிசன் ஆகியவர்கள் இந்த வேலையில் ஈடுபட்டார்கள். இந்த தொழில்நுட்பம் UHFஐ  அடிப்படையாக கொண்டிருக்கும் என்று முடுவு செய்தார்கள்.
பெயர்
இந்த தொழில்நுட்பத்தின் பெயர் பத்தாம் நூற்றாண்டு மன்னர் ஹரால்ட் புளுடூத் அவர்களின் பெயர் ஆகும். இவர் பல டேனிசு பழங்குடியினரை ஒற்றைப் பேரரசாக இணைத்தார். புளுடூத் தொடர்பு பல நெறிமுறைகளை ஒருங்கிணைக்கிறது என்பதை இந்த பெயர் காட்டுகிறது.
1997 ஆம் ஆண்டு இன்டெல்லின் சிம் கர்தாச் இந்த பெயரை பரிந்துரைத்தார். அவரும் கைப்பேசிகளை கணினியுடன் தொடர்புகொள்ள அனுமதிக்கும் தொழில்நுட்பத்தை உருவாக்கிக்கொண்டிருந்தார்[10]. அந்த காலத்தில் ​​அவர் கிங் அராலுடு புளூடூத்தைப்பற்றி பிரான்சு சி. பெண்டசான் எழுதிய வரலாற்று நாவலை (The Long Ships) படித்துக்கொண்டிருந்தார்[11] [12].
நிறுவுதல்
பயன்கள்
புளுடூத் என்பது முக்கியமாக குறைந்த ஆற்றலைப் பயன்படுத்தி குறைவான எல்லைக்குள்ளான (ஆற்றல் வகையைப் பொறுத்து: 1 மீட்டர், 10 மீட்டர், 100 மீட்டர்) தகவல்தொடர்புக்காக உருவாக்கப்பட்ட ஒரு தரநிலையாகும். இது பயன்படுத்தப்படும் இரு சாதனங்களிலும் உள்ளமைக்கப்பட்டுள்ள குறைந்த விலை ட்ரான்சீவர் மைக்ரோசிப்களை அடிப்படையாகக் கொண்டது. புளுடூத் உதவியால் இந்த சாதனங்கள் குறிப்பிட்ட தூர வரம்புக்குள் இருக்கும் போது அவை ஒன்றையொன்று தொடர்புகொள்ள முடியும். இந்தச் சாதனங்கள் ரேடியோ (அலைபரப்பு) தகவல்தொடர்பைப் பயன்படுத்துவதால் அவை ஒன்றுக்கொன்று தெரியும் படியோ அல்லது ஒன்றுக்கொன்று நேராகவோ இருக்க வேண்டிய அவசியம் இல்லை.
பெரும்பாலும் வகை 2 ஐச் சேர்ந்த சாதனங்கள் வகை 1 ஐச் சேர்ந்த ட்ரான்சீவருடன் (transceiver) இணைந்தால், வகை 2 ஐச் சேர்ந்த நெட்வொர்க்குடன் ஒப்பிடும் போது அவற்றின் எல்லையானது நீட்டிக்கப்படுகிறது. வகை 1 ஐச் சேர்ந்த சாதனங்களின் அதிக உணர்திறன் மற்றும் அலைபரப்புத் திறனின் காரணமாக சாத்தியமாகிறது.
புளுடூத் பயன்வகைகள்
புளுடூத்தைப் பயன்படுத்த ஒரு சாதனம் குறிப்பிட்ட புளுடூத் பயன்வகைகளுடன் இணக்கத்தன்மை கொண்டதாக இருக்க வேண்டும். இவையே தொழில்நுட்பத்தின் பயன்பாடுகள் மற்றும் பயன்களை வரையறுக்கின்றன.
பயன்பாடுகளின் பட்டியல்
thumb|250px|right|ஒரு பொதுவான புளுடூத் கைபேசி தலையணி. புளுடூத்தின் பெரும்பாலான பயன்பாடுகளில் இவையும் அடங்கும்:
நெட்வொர்க்கிங்கில் புளுடூத் மற்றும் வைஃபை IEEE 802.11
இன்றைய அலுவலகங்களிலும் வீடுகளிலும் மற்றும் பயணத்தின் போதும் புளுடூத் மற்றும் வைஃபை (Wi-Fi) அதிகமாகப் பயன்படுகின்றன: நெட்வொர்க்குகளை அமைத்தல், அச்சிடுதல், அல்லது விளக்கக் காட்சிகள் மற்றும் கோப்புகளை PDAகளிலிருந்து கணினிகளுக்கு அனுப்புதல் போன்ற பயன்கள் முக்கியமானவை. இரண்டுமே உரிமமற்ற கம்பியில்லாத் தொழில்நுட்பத்தின் பதிப்புகளாகும்.
Wi-Fi என்பது வீட்டில் பயன்படும் சாதனம் மற்றும் அதன் பயன்பாடுகளுக்காக உருவாக்கப்பட்டதாகும். இவற்றின் பயன்பாடுகளின் வகை டபிள்யூலேன் (WLAN) எனப்படும் கம்பியில்லா அகப் பரப்பு வலையமைப்புகள் என அறியப்படுகின்றன. வைஃபை (Wi-Fi) பணிபுரியும் இடங்களிலுள்ள பொதுவான அகப் பரப்பு வலையமைப்பு அணுகலுக்கான வடத்தின் பயன்பாட்டுக்கான ஒரு மாற்றாகவே உருவாக்கப்பட்டது.
புளுடூத் தொழில்நுட்பம் நிலையாக ஓரிடத்தில் இல்லாத சாதனம் மற்றும் அதன் பயன்பாடுகளுக்காக உருவாக்கப்பட்டது. இவற்றின் பயன்பாடுகளின் வகை கம்பியில்லா தனிப்பரப்பு வலையமைப்பு (WPAN) என அறியப்படுகிறது. புளுடூத் என்பது, எந்தச் சூழலிலும் செய்யப்படும் பல வகையான தனிப்பட்ட செயல்பாடுகளுக்குத் தேவைப்படும் வடத்தின் (cabling) பயன்பாட்டுக்கான மாற்றாக உள்ளது.
புளுடூத் சாதனங்கள்
thumb|250px|right|100 மீ வரம்புடைய ஒரு புளுடூத் USB டாங்கிள். தொலைபேசிகள், Wii, ப்ளேஸ்டேஷன் 3, Lego மைண்ட்ஸ்ட்ராம்ஸ் NXT (Lego Mindstorms NXT) மற்றும் சமீபத்தில் சில உயர் தொழில்நுட்பமுள்ள கடிகாரங்கள், மோடம்கள் மற்றும் தலையணிகள் (headsets) போன்ற பல தயாரிப்புகளில் புளுடூத் உள்ளது. குறைந்த-கற்றையகல சூழல்களில் ஒன்றுக்கொன்று அருகிலுள்ள இரண்டு அல்லது அதற்கு மேற்பட்ட சாதனங்களுக்கிடையே தகவலை பரிமாறிக்கொள்ள இந்தத் தொழில்நுட்பம் பயன்மிக்கது. பொதுவாக புளுடூத் தொழில்நுட்பம் தொலைபேசிகளில் (அதாவது, ஒரு புளுடூத் தலையணியின் உதவியுடன்) ஒலித் தரவைப் பரிமாறிக்கொள்ள அல்லது எளிதில் எடுத்துச் செல்லக்கூடிய கணினிகளில் (கோப்புகளைப் பரிமாறிக்கொள்ள) பைட் தரவைப் பரிமாறிக்கொள்ள பயன்படுகிறது.
சாதனங்களுக்கிடையே சேவைக் கண்டறிதல் மற்றும் சேவை அமைப்பதை புளுடூத் நெறிமுறைகள் எளிதாக்குகின்றன. புளுடூத் சாதனங்கள் தாம் வழங்கும் சேவைகள் அனைத்தையும் எளிதில் விளம்பரம் படுத்தக்கூடியவை. பாதுகாப்பு, நெட்வொர்க் முகவரி மற்றும் அனுமதி உள்ளமைப்பு போன்ற பெரும்பாலானவற்றை பிற நெட்வொர்க் வகைகளை விட மிகுந்த தானியங்குத் தன்மையுடன் செயல்பட வைக்க முடியும் என்பதால் சேவைகளைப் பயன்படுத்துவது எளிதாகிறது.
கணினி தேவைகள்
thumb|250px|right|ஒரு சராசரி புளுடூத் USB டாங்கிள். thumb|250px|right|மடிக்கணினி புளுடூத் கார்டு (14×36×4 மிமீ). ஒரு தனிநபர் கணினி, (கைபேசி சுட்டிகள் மற்றும் விசைப்பலகைகள் போன்ற) பிற புளுடூத் சாதனங்களுடன் தகவல் பரிமாறிக்கொள்ள அதில் புளுடூத் அடாப்டர் (adapter) இருக்க வேண்டும். சில மேசைக் கணினிகளும் சமீபத்திய மடிக்கணினிகளும் ஓர் உள்ளமைக்கப்பட்ட புளுடூத் அடாப்டருடன் கிடைக்கின்றன, பிற கணினிகளுக்கு தனியாக டாங்கிள் (dongle) வடிவத்தில் ஓர் அடாப்டர் தேவைப்படும்.
இயக்க முறைமை ஆதரவு
Apple, 2002 ஆம் ஆண்டில் வெளியிட்ட மேக் ஓஎஸ் எக்ஸ் வி10.2 (Mac OS X v10.2) இலிருந்து புளுடூத்தை ஆதரிக்கிறது.
மைக்ரோசாஃப்ட் (Microsoft) தளத்தில் விண்டோஸ் எக்ஸ்பி சர்வீஸ் பேக் 2 மற்றும் அதற்குப் பின்னர் வந்த வெளியீடுகள் அனைத்தும் புளுடூத்துக்கான உள்ளமைக்கப்பட்ட ஆதரவுடன் வெளிவந்தன. முந்தைய பதிப்புகளுக்கு, பயனர்கள் புளுடூத் அடாப்டர்களுக்கான இயக்கிகளைத் தனியாக நிறுவ வேண்டிய அவசியம் இருந்தது அவை மைக்ரோசாஃப் (Microsoft) நிறுவனத்தால் நேரடியாக ஆதரிக்கப்படவில்லை. [21] மைக்ரோசாஃப்ட் நிறுவனத்தின் (Microsoft) புளுடூத் டாங்கிள்கள் (புளுடூத் கணினி சாதனங்களின் தொகுப்புடன் சேர்த்து வழங்கப்பட்டவை) வெளிப்புற சாதனங்களைப் பெற்றிருக்கவில்லை ஆகவே அவற்றுக்கு குறைந்தபட்சம் விண்டோஸ் எக்ஸ்பி சர்வீஸ் பேக் 2 (Windows XP Service Pack 2) தேவைப்பட்டது.
லினக்ஸில் (Linux) இரண்டு பிரபலமான புளுடூத் செயல்படுத்தல் நெறிமுறைகள் இருந்தன. அவை ப்ளூஸ் (BlueZ) மற்றும் அஃபிக்ஸ் (Affix) ஆகியவையாகும். ப்ளூஸ் (BlueZ) [22] செயல்படுத்தல் நெறிமுறைகள் பெரும்பாலான லினக்ஸ் (Linux) கெர்னல்களில் (kernels) உள்ளமைக்கப்பட்டிருந்தன. மேலும் அது குவால்கம் (Qualcomm) நிறுவனத்தால் உருவாக்கப்பட்டது. அஃபிக்ஸ் (Affix) செயல்படுத்தல் நெறிமுறை நோக்கியா (Nokia) நிறுவனத்தால் உருவாக்கப்பட்டது. FreeBSD இல் அதன் 5.0 வெளியீட்டில் இருந்து புளுடூத் ஆதரவு வழங்கப்பட்டு வருகின்றது. NetBSD இல் அதன் 4.0 வெளியீட்டில் இருந்து புளுடூத் ஆதரவு வழங்கப்பட்டு வருகின்றது. மேலும் அதன் புளுடூத் செயல்படுத்தல் நெறிமுறை OpenBSD இல் அமைக்கப்பட்டுள்ளது.
கைபேசி தேவைகள்
புளுடூத் செயல்படுத்தப்பட்ட ஒரு கைபேசி பல சாதனங்களுடன் இணை சேர முடியும். சிறந்த சாதன ஆதரவுடன் அம்ச செயலம்சத்திற்கான பரவலான ஆதரவுக்காக தி ஓபன் மொபைல் டெர்மினல் தளத்தின் (OMTP) மன்றம் சமீபத்தில், "புளுடூத் அக இணைப்புத்தன்மை" எனத் தலைப்பிடப்பட்ட ஒரு பரிந்துரைத் தாளை வெளியிட்டுள்ளது; அந்தத் தாளைப் பதிவிறக்க கீழே உள்ள புற இணைப்புகள் பிரிவைப் பார்க்கவும்.
குறிப்புவிவரங்கள் மற்றும் அம்சங்கள்
புளுடூத் குறிப்புவிவரம் 1994 ஆம் ஆண்டில் ஜாப் ஹார்ட்ஸன் மற்றும் ஸ்வென் மேட்டிஸன் ஆகியோரால் உருவாக்கப்பட்டது. அவர்கள் ஸ்வீடனில் உள்ள லண்ட் என்ற இடத்திலுள்ள எரிக்சன் மொபைல் தளங்கள் நிறுவனத்தில் பணிபுரிந்து கொண்டிருந்தவர்கள். குறிப்புவிவரமானது அதிர்வெண்-துள்ளல் பரப்புக் கற்றை தொழில்நுட்பத்தை (Frequency-hopping spread spectrum technology) அடிப்படையாகக் கொண்டது.
இந்தக் குறிப்புவிவரங்கள் புளுடூத் சிறப்பார்வக் குழுவால் (சிறப்பார்வக் குழு-SIG) முறைப்படுத்தப்பட்டன. SIG முறையாக 1998 ஆம் ஆண்டு மே 20 அன்று அறிவிக்கப்பட்டது. தற்போது உலகளவில் 11,000 நிறுவனங்களை உறுப்பினர்களாகக் கொண்டுள்ளது. எரிக்சன் (Ericsson), ஐபிஎம் (IBM), இண்டெல் (Intel), தோஷிபா (Toshiba) மற்றும் நோக்கியா (Nokia) ஆகிய நிறுவனங்கள் இந்த அமைப்பை உருவாக்கின. பின்னர் பல பிற நிறுவனங்கள் இணைந்தன.
புளுடூத் 1.0 மற்றும் 1.0B
இதன் 1.0 மற்றும் 1.0B ஆகிய பதிப்புகள் பல சிக்கல்களைக் கொண்டிருந்தன, உற்பத்தியாளர்கள் அவர்களின் தயாரிப்புகளை நடைமுறைப்படுத்துவதில் சிரமப்பட்டனர். 1.0 மற்றும் 1.0B ஆகிய பதிப்புகளும் இணைத்தல் செயல்பாட்டில் கட்டாய புளுடூத் வன்பொருள் சாதன முகவரி (BD_ADDR) பரப்பலைக் கொண்டிருந்தன (நெறிமுறை மட்டத்தில் பெயர் தெரியாத வகையில் ரெண்டர் செய்வது என்பது சாத்தியமற்றதாக இருந்தது). இது புளுடூத் சூழல்களில் பயன்படுத்தத் திட்டமிடப்பட்டிருந்த குறிப்பிட்ட சேவைகளுக்கு ஒரு முக்கியமான பின்னடைவாக இருந்தது.
புளுடூத் 1.2
இந்தப் பதிப்பு 1.1 பதிப்புடன் பின்னோக்கிய இணக்கத்தன்மை கொண்டதாக இருந்தது. மேலும் முக்கியமான மேம்பாடுகள் பின்வருமாறு:
புளுடூத் 2.0
புளுடூத் குறிப்புவிவரத்தின் இந்தப் பதிப்பு 2004 ஆம் ஆண்டு நவம்பர் 10 அன்று வெளியிடப்பட்டது. இது முந்தைய பதிப்பு 1.2 உடன் பின்னோக்கிய இணக்கத்தன்மை கொண்டது. வேகமான தரவுப் பரிமாற்றத்திற்கான மேம்படுத்தப்பட்ட தரவு வீதமே (EDR) இதிலுள்ள முக்கியமான வேறுபாடு ஆகும். EDR இன் சராசரி வீதம் சுமார் வினாடிக்கு 3 மெகாபிட்களாகும் இருப்பினும் நடைமுறையில் அதன் தரவுப் பரிமாற்ற வீதம் வினாடிக்கு 2.1 மெகாபிட்களாகும். [26] தரவுப் பரப்பலுக்கான ஒரு வித்தியாசமான ரேடியோ தொழில்நுட்பத்தின் மூலம் கூடுதல் வெளியீடு-உள்ளீடு விகிதம் பெறப்படுகிறது. தரநிலையான, அல்லது அடிப்படை வீத பரப்பலானது 1 Mbit/s என்ற மொத்த பரப்புத் தரவு வீதத்திலான ரேடியோ சமிக்ஞையின் காஸியன் அதிர்வெண்-மாற்றப் பண்பேற்றத்தைப் (GFSK) பயன்படுத்துகிறது. π/4-DQPSK மற்றும் 8DPSK ஆகிய இரண்டு மாறிகளுடனான, GFSK மற்றும் கட்ட-மாற்றப் பண்பேற்றம் (PSK) ஆகியவற்றின் சேர்க்கையை EDR பயன்படுத்துகிறது. இவை முறையே 2 மற்றும் 3 Mbit/s என்னும் மொத்தப் பரப்பல் தரவு வீதங்களைக் கொண்டவை.
2.0 குறிப்புவிவரத்தின் படி, பின்வரும் நன்மைகளை EDR வழங்குகிறது:
புளுடூத் சிறப்பார்வக் குழு (SIG) "புளுடூத் 2.0 + EDR" என்ற பெயரில் குறிப்புவிவரத்தை வெளியிட்டுள்ளது, EDR என்பது விருப்பத்தின் அடிப்படையிலான அம்சம், அது இல்லாமலும் இருக்கலாம் என இந்தப் பெயர் தெரிவிக்கிறது. 2.0 குறிப்புவிவரத்தில் EDR மட்டுமின்றி, சில பிற சிறிய மேம்பாடுகளும் செய்யப்பட்டன. மேலும் அந்தத் தயாரிப்புகள் உயர் தரவு வீதத்தை ஆதரிக்காமல் "புளுடூத் 2.0" உடன் இணக்கத்தன்மையுடன் இருப்பவை எனக் கூறப்பட்டது. வணிக ரீதியான சாதனமான, HTC TyTN பாக்கெட் PC தொலைபேசி மட்டுமே அதன் தரவுத் தாளில் "EDR இல்லாத புளுடூத் 2.0" எனக் குறிப்பிட்டுள்ளது.
புளுடூத் 2.1
புளுடூத் பிரதான குறிப்புவிவரம் பதிப்பு 2.1 ஆகும். இது பதிப்பு 1.2 உடன் முழுவதுமான பின்னோக்கிய இணக்கத்தன்மை கொண்டது. மேலும் 2007 ஆம் ஆண்டு ஜூலை 26 அன்று புளுடூத் SIG அதை ஏற்றுக்கொண்டது. இந்தக் குறிப்புவிவரத்தில் பின்வரும் அம்சங்களும் அடங்கும்:
புளுடூத் 3.0
3.0 குறிப்புவிவரத்தை [40] 2009 ஆம் ஆண்டு ஏப்ரல் 21 அன்று Bluetooth SIG ஏற்றுக்கொண்டது. இதன் முக்கியமான புதிய அம்சம் AMP (மாற்று MAC/PHY) ஆகும், ஓர் அதிவேகப் பரிமாற்றமாக 802.11 சேர்க்கப்பட்டிருந்தது. இந்தக் குறிப்புவிவரத்தில் AMP க்கு 802.11 மற்றும் UWB ஆகிய இரண்டு தொழில்நுட்பங்கள் எதிர்பார்க்கப்பட்டன ஆனால் UWB சேர்க்கப்படவில்லை.
புளுடூத் குறை ஆற்றல்
2009 ஆம் ஆண்டு ஏப்ரல் 20 அன்று, புளுடூத் SIG முழுவதும் கூடுதல் நெறிமுறைத் தொகுப்புகளுடன் புதிய புளுடூத் குறை ஆற்றல் அம்சத்தை வழங்கியது, அது நடப்பிலுள்ள பிற புளுடூத் நெறிமுறைத் தொகுப்புகளுடன் இணக்கத்தன்மை கொண்டதாக இருந்தது. முதலில் இருந்த விப்ரீ (Wibree) Bluetooth ULP (சிறப்பு குறை ஆற்றல்) என்ற பெயர்கள் வழக்கழிந்து இறுதியில் புளுடூத் குறை ஆற்றல் எனப் பெயர் வந்தது.
2007 ஆம் ஆண்டு ஜூன் 12 அன்று, நோக்கியா (Nokia) மற்றும் Bluetooth SIG ஆகியவை இணைந்து விப்ரீ (Wibree) என்பது, Bluetooth குறிப்புவிவரத்தின் ஒரு பகுதியாகவும் சிறப்பு-குறை ஆற்றல் Bluetooth தொழில்நுட்பமாகவும் இருக்கும் என அறிவித்தன. அழைப்பவர் ID தகவலைக் காட்டும் கடிகாரங்கள், விளையாட்டு சென்சார்களை அணிந்திருப்பவர்உடற்பயிற்சியின் போது அவர்களின் இதயத் துடிப்பு வீதமறிதல் மற்றும் மருத்துவ சாதனங்கள் ஆகிய சூழல்களில் இது பயன்படும் என எதிர்பார்க்கப்பட்டது. மருத்துவ சாதனங்கள் பணிக் குழுவும் இந்த சந்தைக்கு உதவும் வகையிலான ஒரு மருத்துவ சாதனங்கள் பயன்வகையையும் அதனுடன் தொடர்புடைய நெறிமுறைகளையும் உருவாக்குகிறது. சாதனங்கள் ஒரு ஆண்டு வரையிலான பேட்டரி ஆயுளைப் பெற வேண்டும் என்பதற்காக புளுடூத் குறை ஆற்றல் தொழில்நுட்பம் உருவாக்கப்பட்டது.
AMP க்கான UWB
புளுடூத் 3.0 இன் அதிவேக (AMP) அம்சம், 802.11 ஐ அடிப்படையாகக் கொண்டது, ஆனால் AMP செயல்முறையானது பிற ரேடியோ அம்சங்களுடனும் பயன்படுத்தக்கூடிய வகையில் உருவாக்கப்பட்டது. அது முதலில் UWB க்காகவே உருவாக்கப்பட்டது, ஆனால் புளுடூத்திற்காக உருவாகப்பட்ட UWB க்கு பொறுப்பான வை-மீடியா கூட்டணி, மார்ச் 2009 ஆம் ஆண்டில் அதைக் கைவிட்டதாக அறிவித்தது.
2009 ஆம் ஆண்டு மார்ச் 16 அன்று, வை-மீடியா கூட்டணி, வை-மீடியா புற அலைக் கற்றை (UWB) குறிப்புவிவரங்களுக்கான தொழில்நுட்பப் பரிமாற்ற ஒப்பந்தங்கள் செய்துகொள்வதாக அறிவித்தது. எதிர்கால அதிவேக மற்றும் ஆற்றல் மேம்படுத்தப்பட்ட செயல்படுத்தல்கள் உள்ளிட்ட தனது நடப்பு மற்றும் எதிர்கால குறிப்புவிவரங்கள் அனைத்தையும் வை-மீடியா Bluetooth சிறப்பார்வக் குழு (SIG), கம்பியில்லா USB மேம்படுத்துநர் குழு மற்றும் USB செயல்படுத்துநர் மன்றம் ஆகியோருக்கு மாற்றிக்கொடுக்கும். தொழில்நுட்பம் மாற்றிக்கொடுத்தல், சந்தைப்படுத்தல் மற்றும் அதனுடன் தொடர்புடைய நிர்வாக அம்சங்கள் அனைத்தையும் வெற்றிகரமாக கொடுத்து முடித்த பின்னர், வை-மீடியா கூட்டணி இயக்கத்தை நிறுத்திக்கொள்ளும்.
புளுடூத் நெறிமுறைத் தொகுப்பு
"புளுடூத் என்பது பிரதான நெறிமுறைகள், கேபிள் இடமாற்று நெறிமுறைகள், தொலைபேசியியல் கட்டுப்பாட்டு நெறிமுறைகள் மற்றும் ஏற்கப்பட்ட நெறிமுறைகள் ஆகியவற்றைக் கொண்டுள்ள ஓர் அடுக்கு நெறிமுறைக் கட்டமைப்பு என வரையறுக்கப்படுகிறது." [49] பின்வருவன அனைத்தும் புளுடூத் தொகுப்புகளுக்குமான கட்டாய நெறிமுறைகளாகும்: LMP, L2CAP மற்றும் SDP. கூடுதலாக பின்வரும் நெறிமுறைகள் உலகளவில் ஆதரிக்கப்படுபவை: HCI மற்றும் RFCOMM.
இணைப்பு மேலாண்மை நெறிமுறை
இணைப்பு மேலாண்மை நெறிமுறை (LMP) என்பது இரண்டு சாதனங்களுக்கு இடையிலான ரேடியோ இணைப்பின் கட்டுப்பாட்டுக்குப் பயன்படுகிறது. மேலும் இது கண்ட்ரோலரில் செயல்படுத்தப்படுகிறது.
தர்க்கவியல் இணைப்புக் கட்டுப்பாடு & இசைவாக்க நெறிமுறை
தர்க்கவியல் இணைப்புக் கட்டுப்பாடு & இசைவாக்க நெறிமுறை (L2CAP) என்பது இரு வெவ்வேறு உயர் நிலை நெறிமுறைகளைப் பயன்படுத்தும் இரண்டு சாதனங்களுக்கு இடையிலான பன்முக தர்க்கவியல் இணைப்புகளுக்குப் பயன்படுகிறது. பரப்பப்படும் தொகுப்புகளுக்கான துண்டாக்கல் மற்றும் மறுதொகுப்பமைத்தல் அம்சங்களை வழங்குகிறது.
அடிப்படைப் பயன்முறையில் இயல்பான MTU க்கு 672 பைட்டுகள் மற்றும் குறைந்தபட்ச கட்டாய ஆதரவுள்ள MTU க்கு 48 பைட்டுகளுடனான 64kB வரையில் உள்ளமைக்கக்கூடிய செலுத்துச்சுமை கொண்டிருக்கும் தொகுப்புகளை L2CAP வழங்குகிறது.
Bluetooth பிரதான குறிப்புவிவரத்தின் பின்னிணைப்பு 1 இல், பிரதான குறிப்புவிவரத்துடன் இரண்டு கூடுதல் L2CAP பயன்முறைகளைச் சேர்த்துள்ளது. இந்தப் பயன்முறைகள் அசல் மறுபரப்பல் மற்றும் பாய்ச்சல் கட்டுப்பாட்டுப் பயன்முறைகளை வன்மையாக மறுத்தலிக்கின்றன:
இந்தப் பயன்முறைகளில் ஏதேனும் ஒன்றில் உள்ள நம்பகத்தன்மையானது, மறுபரப்பல்களின் எண்ணிக்கை மற்றும் தள்ளுதல் நேர முடிவு (இந்தக் குறிப்பிட்ட நேரத்திற்குப் பின்னரே, தொகுப்புகளை ரேடியோ அனுப்பும்) ஆகியவற்றை உள்ளமைப்பதன் மூலம் விருப்பத்தின் அடிப்படையில் மற்றும்/அல்லது கூடுதலாக குறை அடுக்கு புளுடூத் BDR/EDR காற்று இடைமுகத்தால் உத்தரவாதமளிக்கப்படுகிறது. ஆயத்தமான வரிசையமைத்தல் அம்சத்திற்கு தாழ் அடுக்கு உத்தரவாதமளிக்கிறது.
ERTM அல்லது SM ஆகியவற்றில் உள்ளமைக்கப்பட்ட L2CAP சேனல்களை மட்டுமே AMP தர்க்கவியல் இணைப்புகளின் மூலம் இயக்க முடியும்.
சேவை கண்டறிதல் நெறிமுறை
சேவை கண்டறிதல் நெறிமுறை (SDP) சாதனங்கள் ஒன்றுக்கொன்று எந்த வகையான சேவைகளை ஆதரிக்கும் மற்றும் அவற்றை இணைக்க என்ன அளவுருக்களைப் பயன்படுத்த வேண்டும் போன்றவற்றைக் கண்டறிய இது பயன்படுகிறது. எடுத்துக்காட்டுக்கு ஒரு கைபேசியை ஒரு புளுடூத் தலையணியுடன் இணைக்கும் போது, எந்த புளுடூத் பயன்வகைகளை அந்தத் தலையணி ஆதரிக்கும் (தலையணி பயன்வகை, ஹேண்ட்ஸ்-ஃப்ரீ பயன்வகை, மேம்பட்ட ஆடியோ பகிர்ந்தளிப்புப் பயன்வகை போன்றவை) என்பதையும் அவற்றை இணைக்கத் தேவையான நெறிமுறை இணைப்பான் (மல்டிப்ளெக்ஸர்) அமைப்புகளையும் நிர்ணயிக்க SDP பயன்படுகிறது.
ஒவ்வொரு சேவையும் ஒரு ஒட்டுமொத்த தனித்துவ அடையாளங்காட்டியால் (UUID) அடையாளங்காணப்படுகிறது. இதில் (16 பிட்ஸ் முழு 128 பிட்டைக் காட்டிலும்) குறைந்த வகை UUID நிர்ணயிக்கப்பட்ட அலுவலக ரீதியான சேவைகள் (Bluetooth பயன்வகைகள்) வழங்கப்படுகின்றன
ஹோஸ்ட்/கண்ட்ரோலர் இடைமுகம்
ஹோஸ்ட்/கண்ட்ரோலர் இடைமுகம் (HCI) என்பது ஹோஸ்ட் செயல் தொகுப்புக்கும் (எ.கா., ஒரு PC அல்லது கைபேசி OS) கண்ட்ரோலருக்கும் (புளுடூத் IC) இடையேயான தரநிலையாக்கப்பட்ட தகவல்தொடர்பு ஆகும். இந்த தரநிலையே ஹோஸ்ட் செயல்படுத்தல் நெறிமுறை அல்லது கண்ட்ரோலர் IC குறைந்தபட்ச ஏற்பில் ஒன்றையொன்று மாற்றிக்கொள்ள அனுமதிக்கிறது.
பல HCI பரப்பல் அடுக்குத் தரநிலைகள் உள்ளன ஒரே கட்டளை, நிகழ்வு மற்றும் தரவுத் தொகுப்புகளை அனுப்ப ஒவ்வொன்றும் ஒரு வேறுபட்ட வன்பொருள் இடைமுகத்தைப் பயன்படுத்துகின்றன. USB (PCகளில்) மற்றும் UART(கைபேசிகள் மற்றும் PDAகளில்) ஆகியவையே பொதுவாக பெரும்பாலும் பயன்படுபவையாகும்.
எளிய செயலம்சத்தைக் கொண்டுள்ள புளுடூத் சாதனங்களில் (எ.கா., தலையணிகள்) ஹோஸ்ட் செயல் தொகுப்பும் கண்ட்ரோலரும் ஒரே மைக்ரோப்ராசசரில் செயல்படுத்தப்பட முடியும். இந்த சூழலில் HCI என்பது ஓர் அக மென்பொருள் இடைமுகமாகச் செயல்படுத்தப்பட்டாலும் அது விருப்பத்தின் அடிப்படையிலானது.
கேபிள் இடமாற்று நெறிமுறை
ரேடியோ அதிர்வெண் தகவல்தொடர்புகள் (RFCOMM) என்பது ஒரு கற்பனை தரவுத் தொகுப்போடைத் தொடரை உருவாக்கப் பயன்படும் கேபிள் இடமாற்று நெறிமுறை ஆகும். RFCOMM பைனரி தரவுப் பரிமாற்ற அம்சத்தை வழங்குகிறது. மேலும் புளுடூத் அடிப்படைக்கற்றை அடுக்கிலான EIA-232 (முன்னர் RS-232 என அறியப்பட்டது) கட்டுப்பாட்டு சமிக்ஞைகளுக்குப் போட்டியாக உள்ளது.
RFCOMM தொழில்நுட்பமானது TCP ஐப் போலவே பயனருக்கு ஒரு எளிய நம்பகமான தரவுத் தொகுப்பைவழங்குகிறது. பல தொலைபேசியியல் தொடர்பான பயன்வகைகளில் AT கட்டளைகளுக்கான ஒரு கேரியராக அது பயன்படுத்தப்படுகிறது. அதுமட்டுமல்லாமல் அது ஒரு புளுடூத் வழியாக OBEX பயண அடுக்காகவும் விளங்குகிறது.
RFCOMM இன் பரந்துபட்ட ஆதரவு மற்றும் பெரும்பாலான இயக்க முறைமைகளுக்கான API பொதுவாகக் கிடைத்தல் போன்ற காரணங்களால் பல புளுடூத் பயன்பாடுகள் RFCOMM ஐப் பயன்படுத்துகின்றன. கூடுதலாக தகவல்தொடர்புக்கு ஒரு தொடர் முனையத்தைப் பயன்படுத்திய பயன்பாடுகள் RFCOMM இன் பயனை விரைவில் பெற்றுக்கொள்ள முடியும்.
புளுடூத் நெட்வொர்க் மூடியசூழல் நெறிமுறை
புளுடூத் நெட்வொர்க் மூடியசூழல் நெறிமுறை (BNEP) என்பது பிற நெறிமுறை செயல் தொகுப்புகளின் தரவை ஒரு L2CAP சேனல் வழியே அனுப்ப BNEP பயன்படுகிறது.
தனிப்பட்ட பரப்பு நெட்வொர்க்கிங் பயன்வகையில் IP தொகுப்புகளைப் பரப்புதலே அதன் முக்கியமான பயனாகும். கம்பியில்லா LAN இல் உள்ள SNAP செயல்பாட்டை ஒத்த செயல்பாட்டையே BNEP பயன்படுத்துகிறது.
ஆடியோ/காட்சி கட்டுப்பாடு பரப்புதல் நெறிமுறை
ஆடியோ/காட்சி கட்டுப்பாடு பரப்புதல் நெறிமுறை (AVCTP) என்பது தொலைநிலைக் கட்டுப்பாட்டுப் பயன்வகை AV/C கட்டளைகளை ஒரு L2CAP சேனல் வழியாக அனுப்பப் பயன்படுகிறது. ஒரு ஸ்டீரியோ (stereo) தலையணியில் உள்ள இசைக் கட்டுப்பாட்டு பொத்தான்கள் மியூஸிக் ப்ளேயரைக் கட்டுப்படுத்த இந்த நெறிமுறையைப் பயன்படுத்துகின்றன
ஆடியோ/காட்சி தரவு பரப்புதல் நெறிமுறை
ஆடியோ/காட்சி தரவு பரப்புதல் நெறிமுறை (AVDTP) என்பது மேம்பட்ட ஆடியோ பகிர்ந்தளிப்புப் பயன்வகை L2CAP சேனல் வழியாக இசையை ஸ்டீரியோ தலையணிக்கு தொடர்ந்து அனுப்புவதாகும். வீடியோ பகிர்ந்தளிப்புப் பயன்வகையில் பயன்படுவதற்காக உருவாக்கப்பட்டது.
தொலைபேசி கட்டுப்பாட்டு நெறிமுறை
தொலைபேசியியல் கட்டுப்பாட்டு நெறிமுறை-பைனரி (TCS BIN) என்பது புளுடூத் சாதனங்களிடையே குரல் மற்றும் தரவு அழைப்புகளை நிறுவ, அழைப்புக் கட்டுப்பாட்டு சமிக்ஞைகளை வரையறுக்கும் பிட்-அடிப்படையிலான நெறிமுறையாகும். கூடுதலாக "புளுடூத் TCS சாதனங்களின் தொகுப்புகளைக் கையாள்வதற்கான நகர்தன்மை மேலாண்மை வழிமுறைகளை TCS BIN வரையறுக்கிறது."
கார்ட்லெஸ் தொலைபேசிப் பயன்வகையில் மட்டுமே TCS-BIN பயன்படுகிறது. அது செயல்படுத்துநர்களைக் கவரத் தவறியது. இவ்வாறு வரலாற்றில் இருந்த ஒரு ஆர்வமாக மட்டுமே விளங்குகிறது.
ஏற்றுக்கொள்ளப்பட்ட நெறிமுறைகள்
ஏற்றுக்கொள்ளப்பட்ட நெறிமுறைகள் பிற தரநிலைகள்-உருவாக்க நிறுவனங்களால் வரையறுக்கப்படுகின்றன, மேலும் புளுடூத்தின் நெறிமுறை செயல்தொகுப்பில் பொருத்தப்படுகின்றன. இதனால் தேவையான போது மட்டுமே புளுடூத் நெறிமுறைகளை உருவாக்க வேண்டியிருக்கும். ஏற்றுக்கொள்ளப்பட்ட நெறிமுறைகளில் இவையும் அடங்கும்:
தகவல்தொடர்பு மற்றும் இணைப்பு
ஒரு முதன்மை புளுடூத் சாதனம் கம்பியில்லா பயனர் குழுவில் உள்ள சுமார் ஏழு சாதனங்களுடன் தகவல் பரிமாறிக்கொள்ள முடியும். எட்டு வரையிலான சாதனங்களைக் கொண்டுள்ள இந்த நெட்வொர்க் குழுவை பைக்கோநெட் (piconet) என்பர்.
ஒரு பைக்கோநெட் (piconet) என்பது தனிப்பயனுக்கான ஒரு கணினி நெட்வொர்க் ஆகும், அது ஒரு பிரதான சாதனம் சுமார் ஏழு வரையிலான பிற செயலிலுள்ள சாதனங்களுடன் இணைய புளுடூத் தொழில்நுட்ப நெறிமுறைகளைப் பயன்படுத்துகிறது. மேலும் 255 வரையிலான கூடுதல் சாதனங்களையும் அது நிர்வகிக்கலாம். அவை செயலில்லாமல் அல்லது ஓய்வில் வைத்திருக்கப்பட வேண்டும். பிரதான சாதனம் எந்த நேரமும் அவற்றைச் செயல்படவைக்க முடியும்.
பிரதான மற்றும் பிற சாதனங்களிடையே எந்த நேரத்திலும் தரவு பரிமாற்றம் செய்ய முடியும், இருப்பினும் சாதனங்கள் அவற்றின் பதவிகளையும் மாற்றிக்கொள்ளலாம். இரண்டாம் நிலை சாதனம் எந்த நேரத்திலும் பிரதான சாதனமாக மாறலாம். பிரதான சாதனம் ஒவ்வொரு சாதனத்திலும் இருந்து மாறி மாறி வட்டமடிக்கும் முறையில் சுற்றி வரும். (பிரதான சாதனத்திலிருந்து பிற பல சாதனங்களுக்கு ஒரே நேரத்தில் தகவல் பரப்ப முடியும், ஆனால் அவ்வாறு அதிகமாகப் பயன்படுத்தப்படுவதில்லை.)
புளுடூத் குறிப்புவிவரத்தில், இரண்டு அல்லது மேற்பட்ட பைக்கோநெட்களை இணைத்து ஒரு ஸ்கேட்டர்நெட்டை உருவாக்க முடியும். இதில் சில சாதனங்கள் ஒரு பைக்கோநெட்டில் பிரதான சாதனமாகவும் அதே நேரம் மற்றொன்றில் இரண்டாம் நிலை சாதனமாகவும் செயல்பட்டு ஒரு பாலமாக செயல்படும்.
பல USB புளுடூத் அடாப்டர்கள் கிடைக்கின்றன, அவற்றில் சிலவகைகளில் IrDA அடாப்டரும் சேர்ந்திருக்கும். இருப்பினும் பழைய (2003க்கு முந்தைய) புளுடூத் அடாப்டர்கள், குறைவான சேவைகளை மட்டுமே வழங்கின. தனிச் சாதன புளுடூத் அம்சம் மற்றும் குறை-ஆற்றலுள்ள் புளுடூத் ரேடியோ வடிவம் ஆகியவற்றையே அவை கொண்டிருந்தன. இது போன்ற சாதனங்கள் கணினிகளை புளுடூத் மூலம் இணைக்க முடியும். ஆனால் இவை நவீன அடாப்டர்கள் வழங்குமளவுக்கு பல சேவைகளை வழங்குவதில்லை.
இணைப்புகளை அமைத்தல்
எந்த புளுடூத் சாதனமும் தேவைப்படும் போது பின்வரும் தகவல்களை அனுப்ப முடிய வேண்டும்:
எந்த சாதனமும் இணைப்பதற்குப் பிற சாதனங்களைத் தேடியறிய முடியும் மேலும் எந்தச் சாதனமும் அது போன்ற தேடியறிதல்களுக்கு பதிலளிக்கும் வகையில் உள்ளமைக்கப்பட முடியும். இருப்பினும் இணைக்க முயற்சிக்கும் சாதனம் அந்தச் சாதனத்தின் முகவரியை அறியுமெனில் அது எப்போதும் நேரடி இணைப்புக் கோரிக்கைகளுக்கு பதிலளிக்கவும், தேவைப்படும் போது மேலே உள்ள பட்டியல்களில் உள்ள தகவகளை அனுப்பவும் முடியும். சாதனத்தின் சேவைகளைத் தேடியறியும் செயலின் போது, அதன் உரிமையாளரின் ஒப்புதல் அல்லது இணைசேர்ப்பு ஆகியவை தேவைப்படலாம். ஆனால் அந்தச் சாதனம் வரம்பெல்லைக்குள் இருக்கும் வரை இணைப்பு உண்டாக்குவது எப்போதும் சாத்தியமே. சில சாதனங்கள் ஒரு நேரத்தில் ஒரே ஒரு சாதனத்துடன் மட்டுமே இணைய முடியும். மேலும் அதனுடன் இணைவதால் அந்த ஒரு சாதனத்திலிருந்து இணைப்பு துண்டிக்கப்படும் வரை பிற சாதனங்களுடன் இணைவதும் பிற சாதனங்களின் விசாரணையில் புலப்படுவதும் தடுக்கப்படும்.
ஒவ்வொரு சாதனமும் ஒரு தனிப்பட்ட 48-பிட் முகவரியைக் கொண்டிருக்கும். இருப்பினும் இந்த முகவரிகள் பொதுவாக சாதன விசாரணைகளில் காண்பிக்கப்படாது. மாறாக எளிய புளுடூத் பெயர்கள் மட்டுமே பயன்படுத்தப்படுகின்றன. அவற்றைப் பயனரே அமைத்துக்கொள்ளலாம். பிற பயனர் சாதனங்களைத் தேடும் போதும் இணைசேர்க்கப்பட்ட சாதனங்களின் பட்டியலிலும் இந்தப் பெயரே காண்பிக்கப்படுகிறது.
பெரும்பாலான தொலைபேசிகள் இயல்பாக புளுடூத் பெயராக அதன் உற்பத்தியாளர் மற்றும் மாடல் பெயரையே கொண்டுள்ளன. பெரும்பாலான தொலைபேசிகள் மற்றும் மடிக்கணினிகள் Bluetooth பெயர்களை மட்டுமே காண்பிக்கும் மேலும் தொலைநிலை சாதனங்கள் பற்றிய கூடுதல் தகவல் பெற சிறப்பு நிரல்கள் தேவைப்படும். இது நம்மைக் குழப்பத்தில் ஆழ்த்தலாம். எடுத்துக்காட்டாக ஒரு வரம்பெல்லைக்குள் T610 என்ற பெயரில் பல தொலைபேசிகள் இருக்கலாம் (பார்க்க புளுஜாக்கிங்).
இணைசேர்ப்பு
சாதனங்களின் இணைசேர்ப்பால், இணைப்புத் திறவுகோல் எனப்படும் பகிரப்பட்ட ரகசியத்தை உருவாக்குவதன் மூலம் ஒரு தொடர்பை நிறுவ முடியும். இந்தச் செயல்பாடு இணைசேர்ப்பு என அழைக்கப்படுகிறது. ஓர் இணைப்புத் திறவுகோலை இரண்டு சாதனங்களும் சேமித்து வைத்துக்கொண்டால், அவை பிணைக்கப்பட்டவை எனப்படும். ஒரு பிணைக்கப்பட்ட சாதனத்துடன் மட்டுமே தகவல் பரிமாறிக்கொள்ள விரும்பும் சாதனம் பிற சாதனத்தின் அடையாளத்தை குறியாக்கவியல் முறையில் அங்கீகரித்துக்கொள்ளலாம். மேலும் இதனால் அது முன்னரே இணைசேர்க்கப்பட்ட அதே சாதனம் தான் என்பது உறுதி செய்யப்படுகிறது. ஓர் இணைப்புத் திறவுகோல் உருவாக்கப்பட்டுவிட்டால் அந்த சாதனங்களிடையே அங்கீகரிக்கப்பட்ட ACL இணைப்பைக் குறியாக்கம் செய்ய முடியும் இதனால் வெளியில் பரப்பப்படும் தரவு பிறரால் ஒட்டுக்கேட்கப்படாமல் பாதுகாக்கப்படுகிறது.
இணைப்புத் திறவுகோல்களை இரண்டில் எந்த சாதனமும் எந்த நேரத்திலும் அழிக்க முடியும், இவ்வாறு ஏதேனும் ஒரு சாதனம் இப்படி திறவுகோலை அழித்துவிட்டால் அவற்றுக்கிடையே உள்ள பந்தம் கண்டிப்பாக நீக்கப்படும்; இதனால் ஓர் இணைப்புத் திறவுகோலைச் சேமித்து வைத்திருக்கும் ஒரு சாதனம் நடப்பில் அது முன்னர் பிணைக்கப்பட்டிருந்த சாதனத்துடன் இணைப்பில் இல்லாமல் போனதை அறியாமலே இருக்க வாய்ப்புள்ளது.
பொதுவாக புளுடூத் சேவைகளுக்கு, ஒரு தொலைநிலை சாதனத்துடன் சேவையை வழங்க அனுமதிக்கும் முன்பு இணைசேர்க்கும் கட்டாயம் போன்ற குறியாக்கம் அல்லது அங்கீகரிப்பு தேவைப்படுகிறது. கூறு அனுப்பும் பயன்வகை போன்ற சில சேவைகளில் அங்கீகரிப்பு அல்லது குறியாக்கம் போன்ற தேவைகள் இல்லை. இதனால் பயனர் சேவை பயன்பாட்டு சந்தர்ப்பங்களிலான அனுபவத்தில் இணைசேர்ப்பு என்ற குறுக்கீடு இருப்பதில்லை.
புளுடூத் 2.1. இல் பாதுகாப்பான எளிய இணைசேர்ப்பு அறிமுகப்படுத்தப்பட்டதிலிருந்து, இணைசேர்ப்பு செயலமைப்புகள் பெருமளவு மாறிவிட்டன பின்வரும் பத்திகள் இணைசேர்ப்பு செயலமைப்புகளை விளக்கும்:
பின்வரும் காரணங்களினால் SSP எளிமையானதாகக் கருதப்பட்டது: